DTAC:ชี้กำไรไตรมาส 4/59 หดตัวแรงแนะนำขายราคาพื้นฐาน 30.00 บาท
DTAC:ชี้กำไรไตรมาส 4/59 หดตัวแรงแนะนำขายราคาพื้นฐาน 30.00 บาท
10 ม.ค. 2560

บล.ฟินันเซีย ไซรัส ระบุในบทวิเคราะห์วันนี้(10 ม.ค.) ว่า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC คาดกำไรปกติไตรมาส 4/59 หดตัวแรง -39% เทียบไตรมาสก่อนหน้า,-58% เทียบช่วงเดียวกันของปีก่อนจากจำนวนลูกค้าเติมเงินที่น่าจะยังไหลออก การขายมือถือที่อาจขาดทุนมากกว่าปีก่อนเพราะการแข่งขันรุนแรง ค่าเสื่อมราคาเพิ่มขึ้น และ regulatory cost ยังอยู่ในระดับสูงซึ่งเป็นจุดอ่อนของ DTAC ที่ยังมีการใช้งานคลื่นบนสัมปทานอยู่มาก ทำให้กำไรปกติทั้งปี 2016 น่าจะหดตัว 52% เทียบช่วงเดียวกันของปีก่อนแย่กว่าที่เคยคาด
ราคาหุ้นที่ปรับขึ้นมาบนความหวังการประมูลคลื่นใหม่ 2 คลื่นในปีนี้ หาก DTAC ชนะประมูล ย่อมลดความเสี่ยงในการดำเนินธุรกิจในระยะยาว แต่ในช่วง 1-2 ปีแรกผลประกอบการจะถูกกดดันเหมือน ADVANC และ TRUE กำลังเผชิญอยู่ขณะนี้ คาดกำไรปี 2017 -25% และมี downside หากได้คลื่นใหม่ ยังคงแนะนำขาย ราคาพื้นฐาน 30 บาท 